钦定古今图书集成/明伦汇编/氏族典/第138卷 > 《廖用贤尚友录》 > 殷开山
## 钦定古今图书集成/明伦汇编/氏族典/第138卷 > 《廖用贤尚友录》 > 殷开山

按《唐书殷开山传》，“开山，名峤，以字行。世居江南。祖不
害，仕陈为司农卿。陈亡，徙京兆，为鄠人。开山涉书，工
为尺牍，为隋大谷长。高祖兵起，召补大将军掾，从攻
西河，为渭北道元帅长史，赐爵陈郡公，迁丞相府掾。
以吏部侍郎从秦王讨薛举，军败，除名为民。顷之，从
平仁杲，复爵位，兼陕东道行台兵部尚书，迁吏部。从”
讨王世充，以功进爵郧国公。征《刘黑闼》，道病卒。诏赠
陕东道大行台右仆射，谥曰“节。”永徽中，加赠司空。